- Hindi News
- 8 जून को शनि अमावस व शनि जयंती का महासंयोग
8 जून को शनि अमावस व शनि जयंती का महासंयोग
चंडीगढ़। ।8 जून शनिवार को अमावस है और शनि जयंती भी जो ज्योतिषीय दृष्टि से एक ऐसा महासंयोग होता है जब मनुष्य शनि की आराधना करके अपने कष्टों का निवारण कर सकते हैं। ज्योतिषियों और पंडितों की मानें तो इस संसार में शनि ही एक ऐसा ग्रह है जो जब देता है तो छप्पड़ फाड़ कर देता है और जब लेने पर आता है तो जमीन से भी नीचे ला देता है। ज्योतिषाचार्य मदन गुप्ता सपाटू का कहना है कि शनि का प्रभाव मानव जीवन पर सर्वाधिक रहता है। शनि एक मनुष्य के जीवन में लगभग 31 साल प्रभावित करता है।
सपाटू बताते हैं कि इन दिन कन्या , तुला व वृश्चिक राशियों पर शनि की साढ़ेसती चल रही है इसके अलावा जिनकी कुंडली में शनि की महादशा, अंतर्दशा चल रही हो या शनि लग्न, द्वितीय, चतुर्थ, अष्टम या द्वादश भाव में हों शनि के कुप्रभाव से बचने के लिए शनि जयंती पर विशेष रूप से और प्रत्येक शनिवार या मंगलवार को शनि का दान, मंत्र, या इसकी पूजा जरूर करनी चाहिए। शनि के कारण वायु रोग, हड्डी रोग,वाहन दुर्घटनाएं, पुलिस , कोर्ट केस, जेल यात्रा, गृह निर्माण, व्यवसाय बंद होना, नौकरी छूटना, हर काम लटक जाना हो सकता है।
शनि की चाल :
शनि 18 फरवरी, 2013 को वक्री (उल्टी चाल ) हुए थे और अब 8 जुलाई को मार्गी (सीधी चाल)हो जाएंगे इसलिए कई रूके हुए कार्य पूर्ण होंगे। 20 अक्टूबर को अस्त होकर 23 नवंबर को उदय होंगे। इस मध्य कई परिवर्तन होंगे, शनि अपनी उच्च राशि तुला में ही चल रहे हैं, अत: इस राशि वालों को विशेष लाभ रहेगा।
शनि जयंती पर ऐसे करें पूजा:
7 जून की रात ,घड़े में आधा तेल भरें, उसमें छल्ला व नाल डुबो दें। 8 जून को सूर्योदय से पहले,या सूर्य छिपने के बाद,पुरुष सफेद कपड़े,महिला लाल साड़ी पहन कर दक्षिण की ओर मुंह करके बैठें। एक पटड़े पर काला कपड़ा ,चार काली कीलें लगा कर पक्का बांध लें। सरसों के तेल का दिया जलाएं। परात में काले उड़द,काले तिल, तेल में मिला लें। एक थाली में यंत्र, रक्षा कवच,रखें। तीनों पर अष्टगंध से तिलक करें। घड़े से छल्ला व नाल निकाल के भी थाली, में रख लें। इन मंत्रों का जाप करते हुए ,उड़द व तिल, थाली में रखे यंत्र व अन्य सामग्री पर चढ़ाते जाएं।
ओम् श्रीं शनि देवाय नमो नम:
ओम् श्रीं शनि देवाय शांति भव:
ओम् श्रीं शनि देवाय शुभम फल:
ओम् श्रीं शनि देवाय फल प्राप्ति फल:
शनिवार 9 जून को घड़े पर काला कपड़ा बांध कर या तो पीपल के पेड़ के नीचे गड्ढा खोद के दबा दें या जल प्रवाह कर दें।
tgl_Latn awa_Deva awa_Deva hin_Deva hin_Deva awa_Deva hin_Deva hin_Deva hin_Deva san_Deva awa_Deva awa_Deva awa_Deva hin_Deva